b"\n_START_ARTICLE_\nHalsvik (Gulen)\n_START_PARAGRAPH_\nHalsvik er en g\xc3\xa5rd i Gulen kommune i Sogn og Fjordane. Stedet Halsvik ligger ved bunnen av Halsvikv\xc3\xa5gen, p\xc3\xa5 nordsiden av Fensfjorden, mens selve g\xc3\xa5rden ligger i en sidearm fra fylkesvei 5 mellom Steine og Sl\xc3\xb8v\xc3\xa5g. G\xc3\xa5rden ligger rundt 13-18 meter over havet.\n_START_SECTION_\nHistorie\n_START_PARAGRAPH_\nNavnet p\xc3\xa5 g\xc3\xa5rden ble f\xc3\xb8rst nevnt i 1567, og var da skrevet som Helsuig, i 1610 og 1667 ble navnet skrevet Halsuig, og i 1723 ble det skrevet som Halsvig. Navnet er ogs\xc3\xa5 brukt i to andre g\xc3\xa5rdsbruk i Norge, ett i S\xc3\xb8r-Tr\xc3\xb8ndelag og ett i Nordland. Navnet blir uttalt ha'lsvikja._NEWLINE_I 1567 er det ikke fortalt om brukere i Halsvik, men det ble betalt 1 alb(is), som var vanlig \xc3\xb8ydeg\xc3\xa5rdsskatt. Det kan bety at g\xc3\xa5rden nettopp er opprettet, eller og at den har lagt \xc3\xb8de fra svartedauden og n\xc3\xa5 ble tatt i bruk igjen. I 1590 har garden f\xc3\xa5tt bruker. Anders het han, og betalte 1 geiteskinn og 1 kalveskinn i leidang og fredtoll fjerdehvert \xc3\xa5r. Anders er bruker i 1612/13 og. Da betalte han 1/2 m\xc3\xa6le korn i tiend. I 1631/3 het brukeren Henrik. Han betalte da 12 kanne tiend, s\xc3\xa5 tienden har \xc3\xb8kt 8,1 liter til 24,3 p\xc3\xa5 mindre enn 20 \xc3\xa5r. I 1638 betalte Henrik full unionsskatt: 1 ort.\n_START_SECTION_\nAnnen virksomhet p\xc3\xa5 g\xc3\xa5rden\n_START_PARAGRAPH_\nI 1876 ble g\xc3\xa5rden brukt som dampskipstoppested i Postv\xc3\xa5gen. Dette ble senere flyttet til Halsvikv\xc3\xa5gen, med kai litt s\xc3\xb8r for Eidssaga. I 1887 ble g\xc3\xa5rden brukt som post\xc3\xa5pneri, og fra 1920 var det postbudrute to ganger i uka mellom Halsvik og H\xc3\xb8yvik. I 1968 ble post\xc3\xa5pneriet flyttet til Dals\xc3\xb8yra."